b'\n_START_ARTICLE_\nSchiedel\n_START_SECTION_\nZgodovina\n_START_PARAGRAPH_\nLeta 1946 je z ustanovitvijo \xe2\x80\x9cSchiedel Kaminwerks\xe2\x80\x9d v Erbacu pri Ulmu, Nem\xc4\x8dija, Friedrich Schiedel postavil temelje koncerna Schiedel. S hitro rastjo proizvodnje monta\xc5\xbenih elementov za dimovodne napeljave je zraslo podjetje, ki je z dimni\xc5\xa1kimi sistemi na podro\xc4\x8dju novogradenj doseglo vodilni polo\xc5\xbeaj v evropskem prostoru. Od takrat je podjetje do\xc5\xbeivelo veliko \xc5\xa1iritev in sprememb pod ve\xc4\x8d lastniki. V letu 1967 je bila ustanovljena Schiedel group, ki jo je leta 1990 prevzel koncern BRAAS/Redland. V letu 1998 je Schiedel prevzel Lafarge Roofing, velik mednarodni dobavitelj komponent za strehe. Danes je Schiedel AG del mednarodnega koncerna Monier Group (prej poznan kot Lafarge Roofing), ki je v svetu vodilni dobavitelj gradbenih materialov za po\xc5\xa1evne in inovativne strehe, dimni\xc5\xa1ke ter prezra\xc4\x8devalne sisteme, ki deluje v 42 dr\xc5\xbeavah na 4 kontinentih. Leta 2006, po 15 letih rasti v Evropi, je Schiedel raz\xc5\xa1iril svoje delovanje tudi na severno Ameriko. S 26 proizvodnimi enotami (7 centralnimi proizvodnimi enotami in 19 lokalnimi proizvodnimi enotami) v 26 dr\xc5\xbeavah in pribli\xc5\xbeno 1,500 zaposlenimi, ponuja Schiedel svojim kupcem po svetu regionalni dostop do vseh svojih izdelkov. V letu 2009 je Schiedel dosegel letni promet v znesku pribli\xc5\xbeno 200 milijonov Eurov.\n_START_SECTION_\nSchiedel v Sloveniji\n_START_PARAGRAPH_\nSchiedel je s svojimi proizvodi v Sloveniji oz. takratni Jugoslaviji prisoten od leta 1973, ko je podjetje Gradnja iz \xc5\xbdalca s firmo Schiedel Avstrija sklenilo pogodbo o odkupu licence za proizvodnjo monta\xc5\xbenih troslojnih dimnikov za podro\xc4\x8dje takratne Jugoslavije. Pomemben mejnik v poslovanju podjetja predstavlja leto 1992, ko se Schiedel Avstrija kot strate\xc5\xa1ki partner vklju\xc4\x8di v proces lastninskega preoblikovanja podjetja in postane ve\xc4\x8dinski lastnik podjetja. V letu 1999 je dru\xc5\xbeba Schiedel Avstrija z odkupom delnic postala 100% lastnica dru\xc5\xbebe SCHIEDEL-GRADNJA d.d.. V oktobru 1999 se je delni\xc5\xa1ka dru\xc5\xbeba preoblikovala v dru\xc5\xbebo z omejeno odgovornostjo SCHIEDEL Dimni\xc5\xa1ki sistemi d.o.o., Prebold.\n_START_SECTION_\nProizvodi\n_START_PARAGRAPH_\nSchiedel proizvaja celotno paleto dimni\xc5\xa1kih sistemov z dimnimi cevmi iz keramike in nerjave\xc4\x8de plo\xc4\x8devine za potrebe enodru\xc5\xbeinskih in ve\xc4\x8dstanovanjskih hi\xc5\xa1. Njihovi razli\xc4\x8dni dimni\xc5\xa1ki sistemi so prilagojeni za specifi\xc4\x8dne obratovalne in klimatske razmere, gradbene predpise in na\xc4\x8dine gradnje. Poleg tega Schiedel ponuja tudi dimni\xc5\xa1ke sisteme za nestanovanjski sektor, kot tudi mehanske in naravne prezra\xc4\x8devalne sisteme za vse tipe zgradb stanovanjskih hi\xc5\xa1._NEWLINE__NEWLINE_Osnovni proizvodni programi so:_NEWLINE_1. kerami\xc4\x8dni dimni\xc5\xa1ki sistemi: ki so sestavljeni iz notranje kerami\xc4\x8dne dimne cevi, toplotno izolacijskega sloja in zunanjega betonskega ovoja_NEWLINE_2. kovinski dimni\xc5\xa1ki sistemi: Schiedel ponuja \xc5\xa1iroko paleto kovinskih dimnikov iz nerjave\xc4\x8de plo\xc4\x8devine, za najrazli\xc4\x8dnej\xc5\xa1e aplikacije (v in ob stavbah). Proizvodni program vklju\xc4\x8duje enostenske (sanacijske), dvostenske (troslojne) in gibljive (fleksibilne) dimni\xc5\xa1ke sisteme. Schiedel ponuja tudi mehanske prezra\xc4\x8devalne sisteme za enodru\xc5\xbeinske hi\xc5\xa1e. Ti sistemi delujejo samodejno, regulacija the sistemov pa se vr\xc5\xa1i glede na individualne potrebe stanovalcev, kar zagotavlja zdravo in ugodno bivalno klimo v stanovanjih._NEWLINE_3. kamini: Schiedel-ov proizvodni program zajema klasi\xc4\x8dne odprte kamine, vgradne kamine, kasete, ter pe\xc4\x8di na drva in pelete.'